wannaphong/clean_thaiwikipedia huggingface dataset:
# วิกทอเรีย (เซเชลส์)
วิกทอเรีย 1 กันยายน 2565.  หรือในบางครั้งเรียก พอร์ตวิกทอเรีย  เป็นเมืองหลวงของประเทศเซเชลส์ (เมืองหลวงที่เล็กที่สุดในแอฟริกา) ตั้งอยู่ทางทิศเหนือ-ตะวันออกของเกาะมาเฮ ที่เป็นเกาะสำคัญของหมู่เกาะ จากข้อมูลใน ค.ศ. 2010 มีประชากร 26,450 คน จากประชากร 99,202 คนของประเทศ วิกทอเรียมีสนามบินนานาชาติเซเชลส์ที่ก่อสร้างเสร็จในปี ค.ศ. 1871

สินค้าส่งออกที่สำคัญได้แก่ วานิลลา มะพร้าว น้ำมันมะพร้าว สบู่ และ ปุ๋ยขี้นก
# รัฐนีเดอร์ซัคเซิน
รัฐนีเดอร์ซัคเซิน 1 กันยายน 2565.  หรือ รัฐโลเวอร์แซกโซนี  เป็นหนึ่งในสิบหกรัฐของประเทศเยอรมนี ตั้งอยู่ทางเหนือ-ตะวันตกของประเทศ มีพื้นที่เป็นอันดับ 2 และมีประชากรเป็นอันดับ 4 ใน 16 รัฐของเยอรมนี มีเมืองหลวงของรัฐชื่อฮันโนเฟอร์ จัดตั้งเป็นรัฐเมื่อ ค.ศ. 1946
# ไซก์
ไซก์  เป็นภาพยนตร์ชุดแนวสืบสวน-ขบขันอเมริกัน ออกอากาศทางเครือข่ายยูเอสเอเนตเวิร์ก ตั้งแต่ปี ค.ศ. 2006 และเป็นภาพยนตร์ชุดที่มียอดผู้ชมสูงสุดมาตั้งแต่เริ่มออกฉายในปีแรก  นำแสดงโดยเจมส์ โรเดย์ รับบทเป็น ชอว์น สเปนเซอร์ นักสืบเอกชนที่รับงานเป็นที่ปรึกษาคดีอาชญากรรมให้กับกรมตำรวจแซนตาบาร์บารา แคลิฟอร์เนีย สเปนเซอร์เป็นคนช่างสังเกต และจะไขปัญหาคดีฆาตกรรมทุกคดีได้จากรายละเอียดเล็กน้อยที่ทุกคนมองข้าม แต่จะแสร้งทำเป็นว่ามีพลังจิตที่ทำให้มองเห็นภาพการเกิดเหตุการณ์ สเปนเซอร์มีคู่หูชื่อ เบอร์ตัน "กัส" กัสเนอร์ (รับบทโดย ดูเล ฮิลล์)  ซีรีส์เรื่องนี้มักได้รับการเปรียบเทียบกับเรื่อง มังก์ (นักสืบจิตป่วน) ภาพยนตร์ชุดแนวสืบสวนที่ออกอากาศทางช่องเดียวกัน รับบทโดยโทนี ชาลู ที่ออกอากาศมาก่อนหน้า

ภาพยนตร์ชุดนี้มีชื่อภาษาไทยว่า สืบสะแด่ว แสบคูณสองhttp://www.movie4dvd.com/catalog.php?idp=7864&page=47  เมื่อออกอากาศทางช่องยูนิเวอร์แซล ใช้ชื่อว่า ร่างทรงจิตป่วน  ปัจจุบันออกอากาศมาแล้ว 8 ฤดูกาล รวมทั้งสิ้น 121 ตอน
# ปลานิล (สกุล)
ปลานิล  เป็นชื่อสกุลของปลาน้ำจืดในวงศ์ปลาหมอสี (Cichilidae) พบกระจายพันธุ์ในทวีปแอฟริกาจนถึงภูมิภาคตะวันออกกลาง ใช้ชื่อสกุลว่า Oreochromis (/ออ-เร-โอ-โคร-มิส/)

โดยที่มาของสกุลนี้  อัลเบิร์ต กึนเธอร์ นักสัตววิทยาชาวเยอรมันได้ตั้งสกุลนี้ขึ้นในปี ค.ศ. 1889 โดยมีลักษณะทางอนุกรมวิธานของสกุลนี้โดยย่อ คือ มีลำตัวป้อมสั้นและแบนข้าง เกล็ดเป็นแบบบางเรียบ มีเส้นข้างลำตัวที่ไม่สมบูรณ์ 2 เส้น มีฟัน 2 หรือหลายแถวที่ขากรรไกรบนและล่าง รูปร่างของฟันแตกต่างกันไปตามแต่ละชนิด ครีบหลังมีก้านครีบเดี่ยวที่เป็นซี่แข็งปลายแหลม จำนวน 14-17 ก้าน ครีบก้นมีก้านครีบเดี่ยวที่เป็นซี่แข็งปลายแหลมจำนวน 3 ก้าน คอดหางมีความกว้างและความยาวใกล้เคียงกัน มีกระดูกสันหลัง  29-32 ข้อ

ต่อมาในปี ค.ศ. 1915 จอร์จ อัลเบิร์ต บุนเลเยอร์ นักสัตววิทยาและนักอนุกรมวิธานชาวเบลเยี่ยมได้ตั้งสกุล Tilapia ขึ้น และได้รวมปลาหลายสกุลในวงศ์นี้เข้ามาอยู่ในสกุลนี้ รวมทั้งสกุลปลานิลนี้ด้วย ซึ่งทำให้ครั้งหนึ่งปลาที่อยู่ในสกุลนี้ใช้ได้ชื่อชื่อสกุลว่า Tilapia นำหน้าชื่อชนิดกัน และกลายเป็นชื่อพ้องในเวลาต่อมา

ต่อมาในปี ค.ศ. 1983  อีเทลเวนน์ เทรวาวาส นักมีนวิทยาชาวอังกฤษได้ศึกษาลักษณะของปลาในสกุล Tilapia เห็นว่าสกุลปลานิลที่กึนเธอร์ตั้งขึ้นมานั้น มีลักษณะทางอนุกรมวิธานที่มีข้อจำกัดเฉพาะและเหมาะสมมากกว่า จึงได้ให้ใช้ชื่อสกุลนี้ตราบมาจนปัจจุบัน  โดยปรากฏเป็นผลงานในหนังสือชื่อ Tilapia fishes of the genera Sarotherodon, Oreochromis and Danakilia 

โดยปัจจุบันพบปลาที่อยู่ในสกุลปลานิลนี้มากกว่า 30 ชนิด มีชนิดที่สำคัญ ๆ ได้แก่ ปลานิล (Oreochromis niloticus), ปลาหมอเทศ (O. mossambicus), ปลาหมอเทศข้างลาย (O. aureus) เป็นต้น ซึ่งเป็นปลาเศรษฐกิจที่สำคัญของทวีปแอฟริกาและในอีกหลายภูมิภาคทั่วโลกรวมถึงประเทศไทยด้วย
# มังก์
มังก์  มีชื่อภาษาไทยว่า "มังค์ นักสืบจิตป่วน" เป็นภาพยนตร์ชุดแนวสืบสวน-ขบขันอเมริกัน ออกอากาศทางช่องยูเอสเอเนตเวิร์กตั้งแต่ปี ค.ศ. 2002 เป็นจำนวน 8 ฤดูกาล จนถึงปี 2009 ตอนจบของซีรีส์ชุดนี้ ซึ่งออกอากาศเมื่อวันที่ 4 ธันวาคม 2009 ได้ทำสถิติเป็นภาพยนตร์ฉายทางเคเบิลทีวีตอนที่มียอดผู้ชมสูงสุด 9.4 ล้านคน  ในปี 2008 ซีรีส์ชุดนี้มีสถิติผู้ชมเป็นอันดับสามรองจาก บิ๊ก บราเธอร์ (สหรัฐอเมริกา) ทางช่องซีบีเอส และเรียลลิตีโชว์ Oprah's Big Give ของโอปราห์ วินฟรีย์ ทางช่องเอบีซี
 
ภาพยนตร์ชุดนี้นำแสดงโดย โทนี ชาลู รับบทเป็น เอเดรียน มังก์ นักสืบของกรมตำรวจซานฟรานซิสโก ที่ถูกพักงานด้วยปัญหาทางจิตเนื่องจากความเศร้าโศก หลังจากเห็นทรูดี มังก์ ภรรยาของเขาถูกคนร้ายวางระเบิดรถยนต์เสียชีวิตไปต่อหน้าต่อตา มังก์กลายเป็นโรคย้ำคิดย้ำทำ (obsessive–compulsive disorder - OCD) เป็นโรคกลัวไปหมดทุกอย่าง ไม่กล้าออกไปไหน เก็บตัวอยู่แต่ในบ้านเป็นเวลาถึงสามปี จนกระทั่งพยาบาลประจำตัวชื่อ ชาโรนา เฟลมมิง (รับบทโดย บิตตี แชรม) ช่วยฟื้นฟูอาการของมังก์จนทุเลา สามารถออกนอกบ้านมาทำงานเป็นนักสืบเอกชน และได้ใช้ความช่างสังเกตของตน ในการช่วยงานตำรวจไขปริศนาในคดีอาชญากรรมต่าง ๆ จากรายละเอียดเล็กน้อยที่ทุกคนมองข้าม โดยความสนับสนุนจากผู้หมวดเลแลนด์ สทอทเทิลมายเออร์ (รับบทโดย เท็ด ลีไวน์) เจ้านายเก่า และแรนดี ดิชเชอร์ (รับบทโดย เจสัน เกรย์-สแตนฟอร์ต) มังก์สามารถคลี่คลายคดีต่าง ๆ ได้ทุกคดี เว้นเพียงคดีเดียวคือ คดีฆาตกรรมภรรยาของเขาเอง

มังก์มีอาการกลัวสารพัด เช่น กลัวความสูง กลัวแมลง กลัวเชื้อโรค กลัวคนแปลกหน้า กลัวการขึ้นบันได กลัวการดื่มนม กลัวหีบเพลงปาก ฯลฯ นับได้ถึง 312 อย่าง และมีนิสัยไม่ชอบความไร้ระเบียบจนอดไม่ได้ที่จะต้องจัดสิ่งของบนโต๊ะ หรือแม้แต่กรอบรูปที่แขวนเอียงข้างฝาเพียงเล็กน้อยให้เข้าที่ตลอดเวลาที่พบเห็น อากัปกิริยาแปลก ๆ ของมังก์สร้างความกระอักกระอ่วนให้กับคนรอบข้าง แต่ก็สร้างความตลกขบขันให้กับซีรีส์ชุดนี้ มังก์ได้รับการรักษาอาการกลัวกับจิตแพทย์ชื่อ ชาลส์ โครเกอร์ (รับบทโดย สแตนลีย์ คาเมล) 

ในช่วงกลางของฤดูกาลที่สาม บทชาโรนาถูกตัดออกไป โดยให้ชาโรนาแต่งงานและย้ายไปอยู่เมืองอื่น มังก์ได้จ้างผู้ช่วยคนใหม่ ชื่อ นาตาลี ทีเกอร์ (รับบทโดย เทรเลอร์ ฮาเวิร์ด) แม่หม้ายลูกติด ที่คอยดูแลมังก์จนถึงตอนจบในฤดูกาลที่แปด ที่มังก์สามารถคลี่คลายคดีฆาตกรรมภรรยาของเขาได้ หลังจากเหตุการณ์ผ่านไป 12 ปี

จากความนิยมในซีรีส์เรื่องนี้ ผู้ผลิตได้สร้างภาคขยาย จำนวน 10 ตอน ชื่อ Little Monk กล่าวถึงเรื่องราวในวัยเด็กของมังก์และพี่ชาย ในช่วงปลายทศวรรษ 1960 ถึงต้นทศวรรษ 1970 นอกเหนือจากที่ฉายในฤดูกาลปกติ 125 ตอน

จากการให้สัมภาษณ์ของเดวิด โฮเบอร์แมน ผู้อำนวยการสร้าง "Mr Monk and His Origins," a special feature packaged with the Season One DVDs กล่าวว่าซีรีส์ชุดนี้เดิมสร้างขึ้นเพื่อออกอากาศทางช่องเอบีซี แต่ได้ย้ายมาออกอากาศทางยูเอสเอเนตเวิร์ก ซึ่งกลายมาเป็นบริษัทลูกของเอ็นบีซี และได้ฉายทางช่องเอ็นบีซี ยูนิเวอร์แซล โฮเบอร์แมนยังกล่าวว่าผู้สร้างได้รับแรงบันดาลใจจากนวนิยายสืบสวนของเซอร์อาร์เธอร์ โคนัน ดอยล์ โดยบทเอเดรียน มังก์ มาจากตัวละครเชอร์ล็อก โฮมส์ ส่วนบทนายแพทย์โครเกอร์ จิตแพทย์ประจำตัวของมังก์ ได้อิทธิพลมาจากตัวละครหมอวอตสัน (นายแพทย์จอห์น เอช. วอตสัน) และบทผู้หมวดสทอทเทิลมายเออร์ ก็มาจากตัวละครนักสืบเลสตราด ในเรื่องเดียวกัน
# ฮาร์ตลีพูล
ฮาร์ตลีพูล หรือ ฮาร์เทิลพูล  เป็นเมืองและเมืองท่าทางตะวันออกเฉียงเหนือของอังกฤษ ก่อตั้งในศตวรรษที่ 7 ราวราชอาณาจักรนอร์ทธัมเบรีย หมู่บ้านเจริญเติบโตขึ้นในยุคกลางและพัฒนาเป็นท่าเรือ

เมืองมีอู่ต่อเรือ อุตสาหกรรมการผลิตเหล็กและเหล็กกล้า
# โทรทัศน์บายัน
โทรทัศน์บายัน (ทูรทสฺสน์บายัน) เป็นสถานีโทรทัศน์แห่งแรกของประเทศกัมพูชาที่ออกอากาศผ่านระบบ UHF (ออกอากาศทางช่อง 27 ในประเทศกัมพูชา) ออกอากาศครั้งแรกใน พ.ศ. 2541 (ตรงกับ พ.ศ. 2542 ตามปฏิทินกัมพูชา) จากสถานีแม่ข่ายในกรุงพนมเปญ แต่มีลูกข่ายในกำปงจาม, เสียมราฐ, พระสีหนุ นอกจากนี้ ยังมีสถานีวิทยุอีกด้วย สถานีโทรทัศน์แห่งนี้มีผู้ก่อตั้งคือ ฮุน มานา บุตรสาวคนโตของฮุน เซน อดีตนายกรัฐมนตรีกัมพูชาธุรกิจครอบครัว สมเด็จฮุน เซน , รายการไทยรัฐเจาะประเด็น ออกอากาศเมื่อวันที่ 8 กรกฎาคม 2559

ต่อมา ได้ตั้งช่องรายการในเครือ 2 ช่อง คือ
 บายันทีวีมวย (Bayon TV1) ซึ่งต่อมาเป็นช่อง บีทีวีนิวส์ นำเสนอรายการข่าวและรายการกีฬา เช่น ถ่ายทอดสดฟุตบอลกัมพูชาลีก,รายการมวย ฯลฯ
 ETV นำเสนอรายการบันเทิง

สัญลักษณ์ของสถานี
สัญลักษณ์ของสถานี เป็นภาพ ปราสาทบายน สีทอง อยู่บนวงกลมมีสีแดง-น้ำเงิน-แดง ในแนวทแยง ด้านล่างของปราสาทมีข้อความว่า "บายัน" (បាយ័ន) แบบอักษรมูลสีขาวในแนวโค้งล่างรองรับตัวปราสาท
 การแสดงสัญลักษณ์บนจอจะมีข้อความภาษาอังกฤษ "Bayon TV" กำกับด้านล่าง
# อิเล็กทริกพีก
อิเล็กทริกพีก (Electric Peak)  เป็นภูเขาที่สูงที่สุดในเทือกเขาแกลละทิน ทางตอนใต้ของรัฐมอนแทนา สหรัฐอเมริกา ใกล้กับชายแดนรัฐไวโอมิง มีความสูง 10,969 ฟุต (3,343 ม.) อยู่ในอุทยานแห่งชาติเยลโลว์สโตน
# คิงออฟเดอะริง (2010)
คิงออฟเดอะริง (2010) (อังกฤษ: King of the Ring (2010)) เป็นรายการทัวนาเมนต์หนึ่งของ WWE ที่จัดขึ้นในศึก รอว์ ในวันที่ 29 พฤศจิกายน ค.ศ. 2010 ที่ Wells Fargo Center ในเมือง Philadelphia, Pennsylvania เป็นครั้งที่ 3 ของรายการทัวนาเมนต์คิงออฟเดอะริง

 รอบทัวร์นาเมนต์
# ทีเอ็นเอ โนเซอร์เรนเดอร์
ทีเอ็นเอ โน เซอร์เรเดอร์ โรดเป็นรายการเพย์-เพอร์-วิวของ โทเทิล นอนสต็อป แอคชั่น เรสต์ลิง ประจำเดือนกันยายน โดยจัดขึ้นครั้งแรกเมื่อ ปี 2005 ในเดือนกรกฎาคมเพียงแค่ปีเดียว ก็ได้ย้ายมาจัดในเดือนกันยายนในปี 2006

 วันที่และสถานที่ของโน เซอร์เรเดอร์ 
#ชื่อศึกวันที่จัดเมืองที่จัดสถานที่จัดคู่เอก1โน เซอร์เรเดอร์ (2005)17 กรกฎาคม ค.ศ. 2005Orlando, FloridaTNA Impact! ZoneRaven (c) vs. Abyss (with James Mitchell) in a Dog Collar match for the NWA World Heavyweight Championship2โน เซอร์เรเดอร์ (2006)24 กันยายน ค.ศ. 2006Orlando, FloridaTNA Impact! ZoneSamoa Joe vs. Jeff Jarrett in a "Fan's Revenge" Lumberjack match3โน เซอร์เรเดอร์ (2007)9 กันยายน ค.ศ. 2007Orlando, FloridaTNA Impact! ZoneKurt Angle (c) vs. Abyss for the TNA World Heavyweight Championship4โน เซอร์เรเดอร์ (2008)14 กันยายน ค.ศ. 2008Oshawa, Ontario, CanadaGeneral Motors CentreSamoa Joe (c) vs. Kurt Angle vs. Christian Cage in a Three Ways to Glory match for the TNA World Heavyweight Championship5โน เซอร์เรเดอร์ (2009)20 กันยายน ค.ศ. 2009Orlando, FloridaTNA Impact! ZoneKurt Angle (c) vs. Matt Morgan vs. A.J. Styles vs. Sting vs. Hernandez in a Five-Way match for the TNA World Heavyweight Championship6โน เซอร์เรเดอร์ (2010)5 กันยายน ค.ศ. 2010Orlando, FloridaTNA Impact! ZoneMr. Anderson vs. D'Angelo Dinero in the TNA World Heavyweight Championship Tournament Semifinalsโน เซอร์เรเดอร์(2011)Kurt Angle (c) versus Mr. Anderson versus Sting in a Three Way match for the TNA World Heavyweight Championshipโน เซอร์เรเดอร์ (2012)Jeff Hardy versus Bully Ray in the Bound for Glory Series Final
# แม่งัด
แม่งัด อาจหมายถึง
 เขื่อนแม่งัดสมบูรณ์ชล
 แม่น้ำแม่งัด หรือ น้ำแม่งัด
# แม่น้ำเอ็ลเบอ
แม่น้ำเอ็ลเบอ  หรือ แม่น้ำลาแบ  เป็นหนึ่งในแม่น้ำสายหลักในยุโรปกลาง มีต้นน้ำมาจากทิวเขารีเซนเกเบียร์เกอ ในประเทศเช็กเกีย ไหลไปทางเหนือ ผ่านเข้าไปในประเทศเยอรมนี วกไปทางตะวันตกเฉียงเหนือ ลงสู่ทะเลเหนือที่เมืองคุคส์ฮาเฟิน แม่น้ำมีความยาวรวม 1,094 กิโลเมตร (680 ไมล์)

แควแม่น้ำที่สำคัญได้แก่ แม่น้ำเวิลตาวา แม่น้ำโอห์แฌในเช็กเกีย แม่น้ำมุลเดอ แม่น้ำซาเลอ แม่น้ำชวาร์ทเซอเอ็ลส์เทอร์ แม่น้ำฮาเฟิล และแม่น้ำเอ็ลเดอในเยอรมนี
# นาฏกรรมชีวิต
นาฏกรรมชีวิต  คือชื่อผลงานเอกของออนอเร เดอ บาลซัก ประกอบด้วยผลงานเขียนทั้งนิยายและเรื่องสั้นหลายชุดที่มีความเชื่อมโยงต่อเนื่องกัน พรรณนาให้เห็นภาพสังคมและฉากชีวิตของประชาชนฝรั่งเศสในยุคฟื้นฟูราชวงศ์บูร์บองและสมัยราชอาณาจักรฝรั่งเศส (ค.ศ. 1815-1848)

นาฏกรรมชีวิต ประกอบด้วยงานเขียนที่เสร็จสมบูรณ์แล้ว 95 เรื่อง (ทั้งเรื่องสั้น นิยาย และเรียงความเชิงวิเคราะห์) กับงานเขียนที่ยังเขียนไม่จบอีก 48 เรื่อง (บางเรื่องมีแต่เพียงชื่อเรื่องเท่านั้น)Pierre Citron edition, vol 1, 49-50. แต่ไม่ได้รวมงานบทละคร 5 เรื่องของบาลซัก และไม่ได้รวมงานเขียนนิทานชวนหัวชุด "Contes drolatiques" (1832–37) ชื่อผลงานมีความหมายโดยนัยพาดพิงถึงผลงานของดานเต ชุด ไตรภูมิดานเต (Divine Comedy)Robb, Graham: Balzac: A Life, pg. 330, 1996, W. W. Norton and Company, Inc. ขณะที่ Ferdinand Brunetière นักวิจารณ์วรรณกรรมชาวฝรั่งเศสผู้มีชื่อเสียง เห็นว่าผลงานชุดนี้อาจมีที่มาจากบทกวีของ Alfred de Musset หรือ Alfred de VignyBrunetière, Ferdinand, Sanderson, Robert Louis: Honoré de Balzac, pg. 77, J.P. Lippincott Company, London, 1906. แม้งานของบาลซักจะกินความกว้างขวางเหมือนอย่างงานของดานเต แต่ชื่อผลงานนั้นมุ่งไปที่เนื้อหาอันเป็นจริงในทางโลกมากกว่า เรื่องราวต่างๆ ในผลงานเกิดขึ้นในสถานที่และเวลาต่างกัน โดยมีตัวละครที่เกี่ยวข้องเชื่อมโยงกันและปรากฏตัวในหลายเรื่อง
# พระครูธรรมภาณโกศล (เอม)
หลวงพ่อเอม วัดคลองโป่ง หรือพระครูธรรมภาณโกศล (เอม,พ.ศ. 2415-พ.ศ. 2484) อดีตเจ้าอาวาสวัดคลองโป่ง เป็นเกจิคณาจารย์ที่เกิดในยุคต้นรัชกาลที่ 5 ที่มีผู้นิยมในวัตถุมงคลที่ท่านจัดสร้าง และนิยมแสวงหานำมาเป็นของดีประจำกาย ท่านเป็นอดีตเจ้าคณะอำเภอศรีสำโรง และเจ้าคณะจังหวัดสุโขทัยด้วย 

ประวัติ
หลวพ่อเอม วัดคลองโป่ง เป็นชาวศรีสำโรงโดยกำเนิด บ้านเดิมของหลวงปู่เอมตั้งอยู่บริเวณริมถนนจรดวิถีถ่อง  ฝั่งเดียวกับวัดคลองโป่ง อยู่เหนือวัดไปประมาณ  300 เมตร  เกิดเมื่อปีวอก พ.ศ. 2415 ตรงกับต้นสมัยรัชกาลที่ 5 เป็นบุตรคนสุดท้องของ  นายสน  และ  นางทิม  ซึ่งเป็นต้นตระกูล   "สนทิม"

ในวัยเยาว์หลวงพ่อเอม ได้ข้ารับการบรรพชาเป็นสามเณรที่วัดคลองโป่ง ในสมัยที่หลวงปู่เหล็ก เจ้าอาวาสวัดคลองโป่งในขณะนั้น ทั้งได้ศึกษาพระธรรมวินัย จนกระทั่งได้มีโอกาสไปศึกษาพระปริยัติธรรมแผนกบาลีที่วัดระฆังโฆสิตาราม  เป็นเวลา  4-5  ปี

เมื่ออายุครบบวช ได้เข้ารับการอุปสมบทเป็นพระภิกษุ   และจำพรรษาที่วัดคลองโป่ง ทั้งยังได้ศึกษาเพิ่มเติมทั้งในส่วนของพระปริยัติธรรม  วิปัสสนากัมมัฏฐานจนเชี่ยวชาญและแตกฉาน

ต่อมาเมื่อตำแหน่งเจ้าอาวาสวัดคลองโป่งว่างลง จึงได้รับการแต่งตั้งเป็นเจ้าอาวาสต่อจากพระอุปัชฌาย์นวม ทั้งยังดำรงตำแหน่งเป็นเจ้าคณะแขวงศรีสำโรง http://www.ratchakitcha.soc.go.th/DATA/PDF/2450/041/1100.PDF  	แจ้งความกระทรวงธรรมการ แผนกศึกษามณฑล เรื่อง จัดการย้ายโรงเรียนสุโขทัยวิทยาคมมาปลูกสร้างในวัดราชธานี ข้อความว่า "พระครูเอม เจ้าคณะแขวงศรีสำโรง เงิน ๑๐ บาท"  ในราชกิจจานุเบกษา เล่มที่ 	24 ตอน 	41 วันที่ 12 มกราคม พ.ศ. 2450 หน้า 1100  ประมาณ พ.ศ. 2450 (เจ้าคณะอำเภอ) และได้ดำรงสมณศักดิ์ที่พระครูธรรมภาณโกศล (เอม) พร้อมตำแหน่งพระอุปัชฌาย์ด้วย

เมื่อวันที่  24 ธันวาคม 2457 สมเด็จพระมหาสมณเจ้า กรมพระยาวชิรญาณวโรรส (12 เมษายน พ.ศ. 2403-2 สิงหาคม พ.ศ. 2464) ได้ประกาศแต่งตั้งหลวงพ่อเอม เป็นเจ้าคณะเมืองสุโขทัย จังหวัดศุโขไทย ในขณะนั้นประกอบด้วย 8 อำเภอ คือ อำเภอเมือง อำเภอธานี  กิ่งบ้านด่าน กิ่งลานหอย อำเภอศรีสำโรง อำเภอคลองตาล  อำเภอกงไกรลาศ อำเภอบ้านไกร อีกตำแหน่งหนึ่งด้วย สืบต่อจากพระครูศีลวัตรวิจารณ์  เจ้าอาวาสวัดราชธานี ในขณะที่อายุได้  42 ปี
 

แหล่งข้อมูลอื่น
ประวัติหลวงพ่อเอม วัดคลองโป่ง
# หนังสือเดินทางอิเล็กทรอนิกส์
thumb|เครื่องหมายอิเล็กทรอนิกส์สำหรับหนังสือเดินทางอิเล็กทรอนิกส์ อยู่บนหน้าปกของหนังสือเดินทาง

หนังสือเดินทางอิเล็กทรอนิกส์  หรือเรียกสั้นๆว่า ePassport มีข้อมูลลายนิ้วมือ รูปหน้า หรือม่านตา ฝังอยู่ในหนังสือเดินทางสำหรับตรวจสอบตัวตนของผู้ถือหนังสือเดินทาง 
ข้อมูลจะถูกเก็บไว้ในชิป Public Key Infrastructure (PKI) สามารถตรวจสอบได้ง่าย และถูกปลอมแปลงได้ยากจึงมีราคาที่ค่อนข้างสูง

 การป้องกันข้อมูล 
หนังสือเดินทางอิเล็กทรอนิกส์มีการติดตั้งกลไกการป้องกันการดัดแปลงหรือปลอมแปลง

 การถูกดัดแปลง
# รัฐมารันเญา
รัฐมารันเญา  เป็นรัฐในประเทศบราซิล ตั้งอยู่ในภาคตะวันออกเฉียงเหนือของประเทศ ติดกับชายฝั่งของมหาสมุทรแอตแลนติกทางทิศเหนือ รัฐใกล้เคียง (จากตะวันออก หมุนตามเข็มนาฬิกา ได้แก่ รัฐปีเอาอี รัฐโตกังจิงช์ และรัฐปารา เมืองหลวงของรัฐคือเมืองเซาลุยช์ที่ได้รับการขึ้นทะเบียนเป็นแหล่งมรดกโลก
# รัฐอาครี
อาครี (,) เป็น 1 ใน 27 รัฐของบราซิล ตั้งอยู่ทางตะวันตกเฉียงใต้ของภาคเหนือ ติดกับรัฐอามาโซนัชทางทิศเหนือ ติดกับรัฐฮงโดเนียทางทิศตะวันออก ติดกับประเทศโบลิเวียทางทิศตะวันออกเฉียงใต้ ติดกับแคว้นอูกายาลิของเปรูทางทิศใต้และตะวันตก มีเนื้อที่ 152,581.4 ตารางกิโลเมตร เล็กกว่าประเทศตูนิเซียเล็กน้อย

เมืองหลวงของรัฐคือเมืองฮิวบรังกู มีการปลูกยางพาราซึ่งมีความสำคัญมากในช่วง ค.ศ. 1895-1910 เดิมทีเป็นดินแดนของประเทศโบลิเวีย ต่อมา ได้ประกาศเอกราชใน ค.ศ. 1899 และผนวกเข้ากับประเทศบราซิลใน ค.ศ. 1903
# ลอร์ดกิลฟอร์ด ดัดลีย์
ลอร์ดกิลฟอร์ด ดัดลีย์ (บางครั้งสะกดเป็น Guilford; Richardson 2008 – 12 กุมภาพันธ์ ค.ศ. 1554) เป็นขุนนางชาวอังกฤษที่แต่งงานกับเลดีเจน เกรย์ ผู้ที่พระเจ้าเอ็ดเวิร์ดที่ 6 ทรงประกาศเป็นผู้สืบทอดราชบัลลังก์อังกฤษ โดยพระนางครองราชย์ในวันที่ 10 ถึง 19 กรกฎาคม ค.ศ. 1553 หลังจากดยุกแห่งนอร์ทัมเบอร์แลนด์ พ่อของกิลฟอร์ด วางแผนให้เจนขึ้นครองราชย์ ทั้งเจนและกิลฟอร์ดใช้เวลาช่วงหนึ่งประทับอยู่ในหอคอยลอนดอน ทั้งคู่ยังคงอยู่ในหอคอยนั้นในช่วงที่ระบอบล่มสลาย แต่ขังแยกในฐานะนักโทษ ทั้งคู่ถูกตัดสินประหารชีวิตในเดือนพฤศจิกายน ค.ศ. 1553 เนื่องจากเป็นกบฏต่อแผ่นดิน สมเด็จพระราชินีนาถแมรีที่ 1มีแนวโน้มที่จะไว้ชีวิตทั้งสอง แต่การกบฏของทอมัส ไวแอตต์ต่อแผนการอภิเษกสมรสเฟลิเปแห่งสเปนของแมรีทำให้ทั้งคู่ถูกประหารชีวิต ซึ่งเป็นมาตรการที่ถูกมองว่ารุนแรงเกินเหตุ
# เอริช มาเรีย เรอมาร์ค
เอริช มาเรีย เรอมาร์ค (, ชื่อเมื่อแรกเกิด Erich Paul Remark; 22 มิถุนายน ค.ศ. 1898 - 25 กันยายน ค.ศ. 1970) เป็นนักเขียนชาวเยอรมัน มีชื่อเสียงมากจากงานเขียนนวนิยายต่อต้านสงคราม เรื่อง แนวรบด้านตะวันตก เหตุการณ์ไม่เปลี่ยนแปลง

 ผลงานนวนิยาย 
thumb|150px|Im Westen nichts Neues, ต้นฉบับ ปี ค.ศ. 1929
(1920) Die Traumbude. Ein Künstlerroman; ฉบับแปลภาษาอังกฤษ: The Dream Room
(written 1924, published 1998) Gam
(1928) Station am Horizont; ฉบับแปลภาษาอังกฤษ: Station at the Horizon
(1929) Im Westen nichts Neues; ฉบับแปลภาษาอังกฤษ: All Quiet on the Western Front (1929)
(1931) Der Weg zurück; ฉบับแปลภาษาอังกฤษ: The Road Back (1931)
(1936) Drei Kameraden; ฉบับแปลภาษาอังกฤษ: Three Comrades (1937)
(1939) Liebe deinen Nächsten; ฉบับแปลภาษาอังกฤษ: Flotsam (1941)
(1945) Arc de Triomphe; ฉบับแปลภาษาอังกฤษ: Arch of Triumph (1945)
(1952) Der Funke Leben; ฉบับแปลภาษาอังกฤษ: The Spark of Life (1952)
(1954) Zeit zu leben und Zeit zu sterben; ฉบับแปลภาษาอังกฤษ: A Time to Love and a Time to Die (1954)
(1956) Der schwarze Obelisk; ฉบับแปลภาษาอังกฤษ: The Black Obelisk (1957)
(1961) Der Himmel kennt keine Günstlinge (serialized as Geborgtes Leben); ฉบับแปลภาษาอังกฤษ: Heaven Has No Favorites (1961)
(1962) Die Nacht von Lissabon; ฉบับแปลภาษาอังกฤษ: The Night in Lisbon (1964)
(1970) Das gelobte Land; ฉบับแปลภาษาอังกฤษ: The Promised Land
(1971) Schatten im Paradies; ฉบับแปลภาษาอังกฤษ: Shadows in Paradise (1972)

 ผลงานอื่นๆ 
(1931) Der Feind; ฉบับแปลภาษาอังกฤษ: The Enemy (1930–1931); เรื่องสั้น
(1955) Der letzte Akt; ฉบับแปลภาษาอังกฤษ: The Last Act; บทภาพยนตร์
(1956) Die letzte Station; ฉบับแปลภาษาอังกฤษ: Full Circle (1974); บทละคร
(1988) Die Heimkehr des Enoch J. Jones; ฉบับแปลภาษาอังกฤษ: The Return of Enoch J. Jones; บทละคร
(1994) Ein militanter Pazifist; ฉบับแปลภาษาอังกฤษ: A Militant Pacifist''; บทสัมภาษณ์และเรียงความ

 แหล่งข้อมูลอื่น 
 multilingual pages about Erich Maria Remarque 
 German Language Guide to the Remarque papers at NYU's Fales Library
# ชาติ (แก้ความกำกวม)
ชาติ  อาจหมายถึง

 ชาติ หมายถึง กลุ่มชนที่มีความรู้สึกในเรื่องเชื้อชาติ ศาสนา ภาษา ประวัติศาสตร์ และวัฒนธรรมอย่างเดียวกัน
 ชาติ (ศาสนาพุทธ) (/ชาด, ชา-ติ, ชาด-ติ/) หมายถึง การเกิด หรือ กำเนิด เช่นในคำ ภพชาติ
 ชาติ (/ชาด, ชา-ติ, ชาด-ติ/) หมายถึงรส เช่นในคำ รสชาติ พจนานุกรม ฉบับราชบัณฑิตยสถาน พ.ศ. ๒๕๔๒
 ชาติ กอบจิตติ ศิลปินแห่งชาติ สาขาวรรณศิลป์ พ.ศ. 2547 นักเขียนรางวัลซีไรต์ และรางวัลช่อการะเกด
# ชาด (แก้ความกำกวม)
ชาด อาจหมายถึง
 ประเทศชาด (Chad) ประเทศในทวีปแอฟริกา
 ทะเลสาบชาด ทะเลสาบน้ำจืดในแอฟริกา อยู่บริเวณรอยต่อของประเทศ ชาด ไนเจอร์ ไนจีเรีย และแคเมอรูน
 ธงชาติชาด ธงชาติของประเทศชาด
 ชาด (วัตถุ) รงควัตถุสีแดงสด ใช้ทำตราประทับ
 ตราประจำชาด ตชราที่ใช้ประทับด้วยชาดสีแดง
 สีชาด - สีแดงสด
# ชาด (วัตถุ)
thumb|แร่ซินนาบาร์

ชาด (Crimson) เป็นผงสีชนิดหนึ่งมีสีแดง บางครั้งเรียกชาดผง ชาดเขียนหวยหรือชาดตีตราชยันต์ พิเชียรสุนทร และ วิเชียร จีรวงศ์. คู่มือเภสัชกรรมแผนไทยเล่ม 4 เครื่องยาธาตุวัตถุ. พิมพ์ครั้งที่ 2. กทม. อัมรินทร์พริ้นติ้งแอนด์พับลิชชิ่ง. 2556. หน้า 49 ได้มาจากการถลุงแร่ซินนาบาร์Eastaugh, Nicholas (2004). Pigment Compendium: A Dictionary of Historical Pigments. Butterworth-Heinemann. ISBN 0750657499. ในเมืองไทย ชาดได้นำมาใช้ในการทำยาไทย หรือผสมน้ำมันสำหรับประทับตราสิ่งของพจนานุกรม ฉบับราชบัณฑิตยสถาน พ.ศ. ๒๕๔๒

สีชาดมีลักษณะสีแดงสด ซึ่งเป็นชื่อเรียกของวัตถุที่มีสีนี้ว่า สีชาด
 ดูเพิ่ม 
มีธาตุอื่นที่ในตำรายาโบราณเรียกว่าชาดอีก  ได้แก่
 ชาดจอแส
 ชาดหรคุณไทย
 ชาดหรคุณจีน
 อ้างอิง
# การคว่ำบาตรโอลิมปิกฤดูร้อน 1984
การคว่ำบาตรโอลิมปิกฤดูร้อน 1984 ที่จัดขึ้นในที่เมืองลอสแอนเจลิส รัฐแคลิฟอร์เนีย ประเทศสหรัฐอเมริกา เกิดขึ้นเพื่อเป็นการตอบโต้การคว่ำบาตรนำโดยสหรัฐอเมริกาต่อโอลิมปิกครั้งก่อนหน้าที่จัดในกรุงมอสโก ประเทศที่เข้าร่วมการคว่ำบาตรประกอบไปด้วยสหภาพโซเวียตและพันธมิตร อย่างไรก็ตาม โรมาเนีย หนึ่งในพันธมิตรของโซเวียดตัดสินใจเข้าร่วมการแข่งขัน

เพื่อเป็นการเยียวยาความบาดหมางระหว่างโซเวียตและสหรัฐอเมริกา The Friendship Games ได้ถูกจัดขึ้นในอีกสองปีต่อมา
# ปลาแป้นหัวโหนก
ปลาแป้นหัวโหนก  เป็นปลาน้ำจืดขนาดเล็กชนิดหนึ่ง มีชื่อวิทยาศาสตร์ว่า Parambassis pulcinella อยู่ในวงศ์ปลาแป้นแก้ว (Ambassidae)

มีรูปร่างบางใส มีเกล็ดเล็กละเอียด ลำตัวแบนข้าง หัวเล็ก นัยน์ตาโต โคนหางคอดกิ่ว ครีบหลังเป็นแผงยาวแบ่งเป็นสองส่วนติดต่อกัน ส่วนหน้าเป็นก้านครีบเดี่ยวแข็งปลายแหลม 7 ก้าน ส่วนหลังประกอบด้วยก้านครีบเดี่ยวที่เป็นหนามปลายแหลม 1 ก้าน และก้านครีบแขนง 15-17 ก้าน ครีบก้นมีลักษณะเป็นแผงยาว มีก้านครีบเดี่ยวที่เป็นหนามแข็งปลายแหลม 3 ก้าน และมีก้านครีบแขนง 15-17 ก้าน มีจุดเด่นที่สังเกตได้ชัดเจน คือ ส่วนหัวที่โหนกนูนขึ้นอย่างเห็นได้ชัด โดยมีทั้งตัวผู้และตัวเมีย แต่ตัวผู้จะมีหัวที่โหนกนูนนี้กว่า ขณะที่ตัวเมียจะมีรูปร่างที่ใหญ่กว่า ลำตัวมีสีเงินอมเขียวจาง ๆ สะท้อนแสง  ครีบหลังและครีบก้นเป็นเขม่าสีดำ ครีบหางมีแถบสีดำจาง ๆ ทั้งขอบบนและขอบล่าง  ขนาดโตเต็มที่ได้ประมาณ 7 เซนติเมตร

มีพฤติกรรมอยู่รวมกันเป็นฝูงขนาดเล็กราว 3-5 ตัว ในลำธารน้ำตื้น พบกระจายพันธุ์เฉพาะแม่น้ำแถบชายแดนไทย-พม่าเท่านั้น เช่น ลุ่มแม่น้ำสาละวิน, แม่น้ำอัตตรัน, แม่น้ำกษัตริย์, แม่น้ำสุริยะภายในเขตรักษาพันธุ์สัตว์ป่าทุ่งใหญ่-ห้วยขาแข้ง เป็นต้นหน้า 129 หนังสือสาระน่ารู้ปลาน้ำจืดไทย เล่ม ๒ โดย สมโภชน์ อัคคะทวีวัฒน์ พ.ศ. 2547 ISBN 974-00-8738-8

เป็นปลาที่ได้รับความนิยมเลี้ยงเป็นปลาสวยงาม โดยในสถานที่เลี้ยงจะนิยมกินอาหารสด เช่น ไรน้ำ, ไรทะเล, หนอนแดง, ไส้เดือนน้ำ และสามารถฝึกให้กินอาหารเม็ดได้Parambassis pulcinella - Humphead Perchlet
# วิลเลียม เวิร์ดสเวิร์ธ
วิลเลียม เวิร์ดสเวิร์ธ (7 เมษายน ค.ศ. 1770 - 23 เมษายน ค.ศ. 1850) เป็นกวีจินตนิยมชาวอังกฤษ ผู้เริ่มยุคจินตนิยมของวรรณกรรมอังกฤษร่วมกับแซมมวล เทย์เลอร์ คอเลริดจ์ ในปี ค.ศ. 1798 ด้วยงานตีพิมพ์ร่วมชื่อ Lyrical Ballads

งานที่ได้รับยกย่องว่าเป็นผลงานชิ้นเอกของเวิร์ดสเวิร์ธ คือ The Prelude บทกวีกึ่งอัตชีวประวัติในช่วงแรกในชีวิตของเขาซึ่งได้ผ่านการปรับปรุงแก้ไขและต่อเติมมาเป็นจำนวนหลายครั้ง ชื่อผลงานนี้ตั้งขึ้นในโอกาสที่ตีพิมพ์หลังจากเขาเสียชีวิตแล้ว ก่อนหน้านั้นมันเป็นที่รู้จักกันว่าเป็นบทกวี "แด่คอเลริดจ์"  เวิร์ดสเวิร์ธได้รับตำแหน่ง Poet Laureate (กวีของรัฐ) ของบริเตนตั้งแต่ปี ค.ศ. 1843 จนกระทั่งเขาเสียชีวิตในปี ค.ศ. 1850

 ผลงานที่สำคัญ 
 Lyrical Ballads, และบทกวีอื่นๆ (1798)
 "Simon Lee"
 "We are Seven"
 "Lines Written in Early Spring"
 "Expostulation and Reply"
 "The Tables Turned"
 "The Thorn"
 "Lines Composed A Few Miles above Tintern Abbey"
 Lyrical Ballads, และบทกวีอื่นๆ (1800)
 Preface to the Lyrical Ballads
 "Strange fits of passion have I known"M. H. Abrams, editor of The Norton Anthology of English Literature: The Romantic Period, writes of these five poems: "This and the four following pieces are often grouped by editors as the 'Lucy poems,' even though 'A slumber did my spirit seal' does not identify the 'she' who is the subject of that poem.  All but the last were written in 1799, while Wordsworth and his sister were in Germany, and homesick.  There has been diligent speculation about the identity of Lucy, but it remains speculation.  The one certainty is that she is not the girl of Wordsworth's 'Lucy Gray'" (Abrams 2000).
 "She Dwelt among the Untrodden Ways"
 "Three years she grew"
 "A Slumber Did my Spirit Seal"
 "I travelled among unknown men"
 "Lucy Gray"
 "The Two April Mornings"
 "Nutting"
 "The Ruined Cottage"
 "Michael"
 "The Kitten At Play"
 Poems, in Two Volumes (1807)
 "Resolution and Independence"
 "I Wandered Lonely as a Cloud" หรือรู้จักในชื่อ "Daffodils"
 "My Heart Leaps Up"
 "Ode: Intimations of Immortality"
 "Ode to Duty"
 "The Solitary Reaper"
 "Elegiac Stanzas"
 "Composed upon Westminster Bridge, September 3, 1802"
 "London, 1802"
 "The World Is Too Much with Us"

 The Excursion (1814)

 Laodamia (1815, 1845)

 The Prelude (1850)

 Guide to the Lakes (1810)
# รัฐเอชปีรีตูซังตู
เอชปีรีตูซังตู  เป็นรัฐในภาคตะวันออกเฉียงใต้ของประเทศบราซิล มีเมืองหลวงของรัฐคือเมืองวีตอเรีย และเมืองใหญ่สุดคือเมืองเซร์รา มีพื้นที่ติดชายหาดกว้างขวาง (40%) รัฐยังมีท่าเรือที่สำคัญของประเทศ และชายหาดก็เป็นแหล่งท่องเที่ยว มีการปลูกกาแฟ อ้อย ผลิตไม้ ผลิตภัณฑ์อาหาร 

ประชากร

รายงานจาก IBGE ใน ค.ศ. 2012 มีผู้อาศัยอยู่ในรัฐนี้ 3,637,000 คน และข้อมูลสำมะโนตัวอย่างครัวเรือนจากสำนักงานการวิจัยแห่งชาติใน ค.ศ. 2012 แบ่งได้เป็นคนผิวขาว 1,835,000 คน (50.45%), คนผิวน้ำตาล (ผสม) 1,448,000 คน (39.81%), คนผิวดำ 336,000 คน (9.25%), คนเอเชีย 7,000 คน (0.19%) และคนพื้นเมือง 11,000 คน (0.30%)